CELEX: 42011D0712
Language: lv
Date: 2011-06-10 00:00:00
Title: 2011/712/: Padomē sanākušo dalībvalstu valdību pārstāvju Lēmums ( 2011. gada 10. jūnijs ), ar ko Padomes prezidentvalsti pilnvaro dalībvalstu vārdā risināt sarunas attiecībā uz tiem noteikumiem juridiski saistošā nolīgumā par Eiropas mežiem, kuri ir dalībvalstu kompetencē

1.11.2011   
            
            
               LV
            
            
               Eiropas Savienības Oficiālais Vēstnesis
            
            
               L 285/1
            
         PADOMĒ SANĀKUŠO DALĪBVALSTU VALDĪBU PĀRSTĀVJU LĒMUMS
   (2011. gada 10. jūnijs),
   ar ko Padomes prezidentvalsti pilnvaro dalībvalstu vārdā risināt sarunas attiecībā uz tiem noteikumiem juridiski saistošā nolīgumā par Eiropas mežiem, kuri ir dalībvalstu kompetencē
   (2011/712/ES)
   PADOMĒ SANĀKUŠIE DALĪBVALSTU VALDĪBU PĀRSTĀVJI,
   tā kā:
   
               (1)
            
            
               Sestajā ministru konferencē par mežu aizsardzību Eiropā, kura notiks Oslo Norvēģijā 2011. gada 14.–16. jūnijā, var tikt pieņemts lēmums sākt sarunas attiecībā uz juridiski saistošu nolīgumu (JSN) par Eiropas mežiem.
            
         
               (2)
            
            
               Padomes prezidentvalsts būtu jāpilnvaro dalībvalstu vārdā risināt sarunas attiecībā uz tiem JSN par Eiropas mežiem noteikumiem, kuri ir dalībvalstu kompetencē,
            
         IR PIEŅĒMUŠI ŠO LĒMUMU.
   1. pants
   1.   Ar šo dalībvalstu valdību pārstāvji pilnvaro Padomes prezidentvalsti dalībvalstu vārdā un pamatojoties uz to nostājām risināt sarunas attiecībā uz tiem noteikumiem JSN par Eiropas mežiem, kuri ir dalībvalstu kompetencē, ja Sestajā ministru konferencē par mežu aizsardzību Eiropā, kura notiks Oslo Norvēģijā 2011. gada 14.–16. jūnijā, tiek pieņemts lēmums sākt sarunas par šādu JSN.
   2.   Šā panta 1. punkts neskar turpmākus dalībvalstu lēmumus par savu pārstāvju norīkošanu jautājumos, kuri ir to kompetencē.
   2. pants
   1.   Sarunas risina saskaņā ar šā lēmuma papildinājumā izklāstītajām sarunu norādēm.
   2.   Sarunu mērķis ir papildināt spēkā esošos ar mežiem saistītos daudzpusējos nolīgumus un juridiski nesaistošus instrumentus ar demonstrējamu vērtību, vienlaikus nodrošinot rentablu īstenošanu un izvairoties no papildu administratīva sloga. Sarunas risina saskaņā ar dalībvalstu valdību pārstāvju izstrādātajām sarunu nostājām un pamatojoties uz praktiskajiem aspektiem, par abiem minētajiem vienojoties vienprātīgi. Sarunas risina, apspriežoties ar dalībvalstu valdību pārstāvjiem, kuri sanāk īpašajā komitejā, kas minēta 1. panta 4. punktā Padomes Lēmumā par Eiropas Savienības dalību sarunās attiecībā uz juridiski saistošu nolīgumu par Eiropas mežiem. Padomes prezidentvalsts pieliek visas pūles, lai panāktu, ka šādas nostājas tiek izstrādātas, un pēc katras Starpvaldību sarunu komitejas sanāksmes ziņo dalībvalstu valdību pārstāvjiem par sarunās panākto.
   3.   Prezidentvalsts, rīkojoties dalībvalstu vārdā, sarunu gaitā cieši sadarbojas ar Komisiju, tiecoties panākt vienotību Savienības un tās dalībvalstu starptautiskajā pārstāvībā.
   3. pants
   Šis lēmums ir adresēts Padomes prezidentvalstij.
   
      Luksemburgā, 2011. gada 10. jūnijā
      
         
            priekšsēdētājs
         
         FELLEGI T.